मामला यहीं पर खत्म नहीं हुआ। कांग्रेस ने यहां तक दावा किया है कि, इस घोटाले में बीजेपी के मंत्री, विधायक, पार्षद, उद्योगपति, अधिकारी-कर्मचारी समेत एक बड़ी लॉबी सम्मिलित है। कांग्रेस मीडिया सेल की अध्यक्ष शोभा ओझा ने दस्तावेजों के आधार पर सरकार को घेरते हुए कहा कि, सरकार ने संबल योजना के तहत प्रदेश की जनता को करोड़ों रुपए का चूना लगाया है। मीडिया को बताते हुएओझा ने कहा कि, योजना के तहत लगभग 40 फीसदी लोगों को असंगठित मजदूर बनाया गया, लेकिन हकीकत में वह मज़दूर थे ही नहीं। कांग्रेस ने घोटाले में 550 करोड़ रुपए के आवंटन के दस्तावेज होने का दावा भी किया है।